Smigliai
Smigliai – kaimas Vilniaus rajono savivaldybėje, 4,5 km į vakarus nuo Lazdynų (Vilnius), dešiniajame Neries krante, Griovių geomorfologinio draustinio teritorijoje. Pro kaimą eina vietinis kelias Gudeliai–Bieliūnai, šiaurėje plyti Girulių miškas. Yra kaimo kryžius. Ties Smigliais Neryje riogso akmuo, vadinamas Duboku (Dubak) arba Stuk-Baba. Jis raudonas, sueižėjęs, 2,5 x 2,6 m dydžio, 2,2 m aukščio, jame iškalta data „1938“. Miške, Smiglių apylinkėse, seniau augo Bieliūnų ąžuolas.